Gladiolus-Թրաշուշանն իր անվանումը ստացել է թրանման տերեւների պատճառով։ Այդ հանգամանքը նկատել է Պլինիուսը, ով առաջարկել է զինվորներին` որպես հուռութ կախել պարանոցից թրաշուշանի պալարասոխուկը։ Համարվել է, որ այն ունի մոգական ուժ` կպաշտպանի զինվորին մահից եւ կբերի հաղթանակ։Իրոք, նայելով թրաշուշանի ծաղկանոցին, կարելի է պատկերացնել հաղթանակած զինվորների սրերով պարը։ Դիոսկորիդոսը նկարագրել է բույսի կառուցվածքը եւ հատկությունները։